《忆罗浮》
宋代·古成之

忆昔罗浮最上峰，当年曾得寄仙踪。
凭阑月色出沧海，欹枕秋声入古松。
采药静寻幽涧洗，寄书闲仗白云封。
红尘一下拘名利，不听山间午夜钟。

作者简介：宋惠州河源人，徙居增城。字并奭。太宗端拱二年进士。召试馆职，除校书郎。张泳帅蜀，辟知魏城。运米以济饥民，发药以疗疾疫，立乡校，课农桑，俗为之变。真宗咸平中辟知绵竹，卒于官。